MODIFICACIÓN DEDICACIÓNS EXCLUSIVAS
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 09/09/2019)

O Pleno da Corporación na sesión ordinaria de 2 de agosto de 2019, adoptou, entre outros, o seguinte acordo: Vista a proposta da Alcaldía de 09/07/2019, aprobada na sesión extraordinaria do Pleno de 12/07/2019, que no seu punto primeiro establece: “Recoñecer dúas dedicacións exclusivas para os cargos e as retribucións que se mencionan: - Alcaldía, cunha retribución anual bruta de 46.000 euros. - Un/unha Tenente de alcaldía, cunha retribución anual bruta de 21.483,71 euros. As retribucións percibiranse en catorce pagas, doce correspondentes ás diferentes mensualidades do ano e dúas correspondentes aos meses de xuño e decembro, dándolles de alta no réxime xeral da Seguridade Social e asumindo a Corporación o pago das cotas empresariais que correspondan. Para a aplicación do réxime de dedicacións exclusivas ou parciais será necesaria a aceptación expresa do membro da corporación que desempeñe ese cargo, circunstancia da que se dará conta ao pleno na seguinte sesión ordinaria.“ Vista a necesidade por motivos persoais da Alcaldía de modificar o réxime de dedicacións recoñecido De acordo co disposto nos artigos 73, 75 e seguintes da Lei 7/85, de 2 de abril, reguladora das bases de réxime local, corresponde ao Pleno da Corporación Municipal, a determinación do número, tipoloxía e retribucións das dedicacións exclusivas ou parciais que desempeñen os membros da Corporación Municipal. Visto o informe do secretario municipal, a necesidade do réxime de dedicacións dos membros da Corporación Municipal proposto e tendo en conta que ditas dedicacións ao cargo obriga aos concelleiros a abandonar total ou temporalmente as súas actividades remuneradas para dedicarse axeitadamente ás tarefas de goberno, PROPOÑO ao Pleno da Corporación Municipal, a adopción dos seguintes acordos: Modificar o referido acordo que queda redactado co seguinte teor literal: Primeiro. Recoñecer para os meses de agosto e setembro unha dedicación parcial para a Alcaldía ao 50%, á que corresponde unha retribución anual bruta de 23.000 euros Segundo. Recoñecer a partir do mes de outubro unha dedicación exclusiva para a Alcaldía, á que corresponde unha retribución anual bruta de 46.000 euros Terceiro. Recoñecer unha dedicación exclusiva para un/unha Tenente de alcaldía, cunha retribución anual bruta de 21.483,71 euros. Cuarto. Todas as retribucións percibiranse en catorce pagas, doce correspondentes ás diferentes mensualidades do ano e dúas correspondentes aos meses de xuño e decembro, dándolles de alta no réxime xeral da Seguridade Social e asumindo a Corporación o pago das cotas empresariais que correspondan. Para a aplicación do réxime de dedicacións exclusivas ou parciais será necesaria a aceptación expresa do membro da corporación que desempeñe ese cargo, circunstancia da que se dará conta ao pleno na seguinte sesión ordinaria. Quinto: Asignar as seguintes contías de indemnización por asistencia de cada concelleiro/a que non teña asignada unha dedicación exclusiva ou parcial, ás seguintes sesións: Sexto: Asignar a cada Grupo Político Municipal as seguintes contías: Sétimo: Consignar nos orzamentos a cantidade suficiente para atender as obrigas económicas derivadas dos presentes acordos. Oitavo: Publicar estes acordos no Boletín Oficial da Provincia, no taboleiro municipal e no Portal de Transparencia do Concello. Noveno: Dar traslado aos departamentos de Persoal, Intervención e Tesourería municipais.”, (sinatura electrónica). O alcalde Francisco Costa Fernández